**Prima întâlnire...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În mine ai văzut un foc nestins

Chiar de atunci. La prima întâlnire !

Și jarul ce atuncea l-ai aprins

Îți va ajunge chiar și-n nemurire.

Eu rătăcesc, de-a dreptul, ireal

(și ne-nțeles spre sfânta puritate).

În care nedoritul ți-e fatal

Iară iubirea-n ilegalitate.

Îmi sorb pahar cu șoapte de iubire

Dând într-o parte tot ce e amar.

Cu gând la nesperata fericire

Și moartea ce-am primit-o ca pe-un dar.

N-am niciun dubiu că-n visele tale

Mă urmărești din ce în ce mai des.

În nopțile ce par chiar ireale

Mă arestezi, chiar de n-ai înțeles.

Eu îți apar adeseori în vis

(că nu am dreptul la o stratagemă).

Și-n tine mă afund ca-ntr-un abis

Fără de griji sau poate vreo problemă.

Adună gândul chiar tine-n poală

Și mă convinge că-s analfabet.

Când spui că fiecare socoteală

Este de fapt un lucru înțelept.

Eu am gustat demult amarul vieții

Atunci când rătăceam în drumul meu.

(de m-au cântat în strofe chiar poeții)

Și nu m-am plâns deloc că-mi este greu.

Tu jarul tău, în mine, l-ai aprins

Ce-mi va ajunge chiar și-n nemurire.

În mine ai văzut un foc nestins

Chiar de atunci. La prima întâlnire !

Brăila, august 2017